DA Den Europæiske Unions Tidende C 261/26

Bekendtgørelse til Abu Nidal Organisation (ANO), Babbar Khalsa, Hamas (herunder Hamas-Izz al-Din-al-Qassem), International Sikh Youth Federation (ISYF), De Tamilske Tigre (LTTE), Palestinian Islamic Jihad (Palæstinensisk Islamisk Jihad) (PIJ), Revolutionary People's Liberation Army/Front/Party (DHKP/C) og Teyrbazen Azadiya Kurdistan (TAK), der er optaget på den liste, der er omhandlet i artikel 2, stk. 3, i Rådets forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

(jf. bilaget til Rådets forordning (EF) nr. 501/2009 af 15. juni 2009)

2009/C 261/14

Følgende oplysninger bekendtgøres hermed for Abu Nidal Organisation (ANO), Babbar Khalsa, Hamas (herunder Hamas-Izz al-Din-al-Qassem), International Sikh Youth Federation (ISYF), De Tamilske Tigre (LTTE), Palestinian Islamic Jihad (Palæstinensisk Islamisk Jihad) (PIJ), Revolutionary People's Liberation Army/Front/Party (DHKP/C) og Teyrbazen Azadiya Kurdistan (TAK), der er opført på listen i Rådets forordning (EF) nr. 501/2009 af 15. juni 2009.

Ifølge Rådets forordning (EF) nr. 2580/2001 af 27. december 2001 indefryses alle pengemidler, andre finansielle aktiver og økonomiske ressourcer, der tilhører de berørte personer, grupper og enheder, og der må hverken direkte eller indirekte stilles pengemidler, andre finansielle aktiver og økonomiske ressourcer til rådighed for dem.

Rådet har modtaget nye oplysninger af relevans for listen over ovennævnte grupper og enheder. Efter at have overvejet disse nye oplysninger har Rådet ændret begrundelsen i overensstemmelse hermed.

De berørte grupper og enheder kan fremsende en anmodning om at få en opdateret udgave af Rådets begrundelse for, at de bibeholdes på ovennævnte liste, til følgende adresse:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIЁ

En sådan anmodning skal fremsendes senest 2 uger fra datoen for offentliggørelsen af denne bekendtgørelse.

De berørte grupper og enheder kan til enhver tid fremsende en anmodning, sammen med den fornødne dokumentation, til Rådet om, at afgørelsen om at optage og bibeholde dem på ovennævnte liste tages op til fornyet overvejelse, på ovennævnte adresse. Anmodninger vil blive behandlet, når de er modtaget. I den forbindelse gøres de berørte grupper og enheder opmærksom på, at Rådet med regelmæssige mellemrum underkaster listen en fornyet gennemgang, jf. artikel 1, stk. 6, i fælles holdning 2001/931/FUSP. For at anmodninger kan behandles under den kommende gennemgang, bør de fremsendes senest to uger fra datoen for meddelelsen af begrundelsen.

Disse grupper og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, der er anført i bilaget til forordningen, med henblik på at opnå tilladelse til at anvende indefrosne midler i forbindelse med essentielle behov eller specifikke betalinger i overensstemmelse med artikel 5, stk. 2, i denne forordning. Der findes en ajourført liste over disse kompetente myndigheder på følgende websted: http://ec.europa.eu/comm/external_relations/cfsp/sanctions/measures.htm